**Ministru kabineta noteikumu projekta „Noteikumi par darbības programmas „Infrastruktūra un pakalpojumi” papildinājuma 3.2.2.2.aktivitāti „Publisko interneta pieejas punktu attīstība”” sākotnējās ietekmes**

**novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Eiropas Savienības struktūrfondu un Kohēzijas fonda vadības likuma 18.panta 10.punkts paredz deleģējumu Ministru kabinetam noteikt kārtību, kādā īsteno darbības programmas papildinājumā norādītās Eiropas Savienības fonda aktivitātes, nosaka projektu iesniegumu vērtēšanas kritērijus, prasības projekta iesniedzējam, atbildīgo iestādi un sadarbības iestādi, kompetences sadalījumu starp šīm iestādēm un sadarbības kārtību, kā arī atbildīgās iestādes un sadarbības iestādes funkcionālās padotības formu. |
| 2. | Pašreizējā situācija un problēmas | 2010.gadā internets bija pieejams 60% Latvijas mājsaimniecību, taču interneta pieejamības līmenis dažādos reģionos un valstī kopumā nav pietiekami augsts, lai gan Rīgā un citās Latvijas lielākās pilsētās interneta pieejamības līmenis pēdējos gados ir strauji paaugstinājies. Pamatojoties uz statistikas datiem, var secināt, ka joprojām pastāv samērā lielās atšķirības starp interneta izmantošanas (mājās un darbā) intensitāti pilsētās un laukos, kas norāda uz dažādu ar interneta pieejamību saistīto problēmu lielāku izplatību lauku rajonos, tāpēc nepieciešams veicināt publisko interneta pieejas punktu izveidi, īpaši pašvaldībās.  Iepriekšējā plānošanas perioda ietvaros izveidoto publisko interneta pieejas punktu pēc-projektu pārbaudes liecina, ka pieprasījums pēc publisko interneta pieejas punktiem ir augsts un iedzīvotāji ļoti atzinīgi novērtē tiem nodrošināto iespēju tos izmantot, lai ikdienā piekļūtu publiskās pārvaldes un komercsabiedrību piedāvātajiem elektroniskajiem u.c. pakalpojumiem un informācijai, taču tai pašā laikā norāda uz to, ka jau izveidoto publisko interneta pieejas punktu skaits ir nepietiekams. Publisko interneta pieejas punktu izveide 3.2.2.2.aktivitātes „Publisko interneta pieejas punktu attīstība” ietvaros paaugstinās piekļuves iespējas internetam pēc iespējas plašākam iedzīvotāju lokam.  Viens no informācijas sabiedrības un e-pārvaldes ieviešanas veiksmes faktoriem, kas būtiski ietekmē izveidoto e-pārvaldes risinājumu un sistēmu izstrādes un uzturēšanas lietderību ir tas – cik plaši šie risinājumi tiks izmantoti. Tikai pie pietiekami lielas e-pakalpojumu izmantošanas intensitātes risinājumu ieviešanas izmaksas atmaksājas. Lai novērstu risku, ka e-pārvaldes risinājumos ieguldītie līdzekļi netiek izmantoti neefektīvi, ir jāveicina to izmantošana – publisko interneta pieejas punktu izveide ir viens no instrumentiem, kā to panākt.  Saskaņā ar Ministru kabineta 2008.gada 12.augusta sēdes protokollēmuma (Nr.58 7.§) 9.punktu reģionālās attīstības un pašvaldību lietu ministram tika uzdots līdz 2008.gada 1.oktobrim iesniegt noteiktā kārtībā Ministru kabinetā noteikumu projektu par 3.2.2.2.aktivitātes "Publisko interneta pieejas punktu attīstība" (turpmāk – 3.2.2.2.aktivitāte) īstenošanu.  Savukārt saskaņā ar Ministru kabineta 2008.gada 22.decembra sēdes protokollēmuma (Nr.94 65.§) 48.punktu Reģionālās attīstības un pašvaldību lietu ministrijai (turpmāk –RAPLM) tika uzdots atlikt 3.2.2.2.aktivitātes projektu uzsākšanu 2009.gadā līdz nākamajam Ministru kabineta lēmumam.  Atbilstoši 2009.gada 31.marta Ministru kabineta sēdes protokollēmuma (Nr.22 50.§) 17.punktā uzdotajam un ņemot vērā, ka saskaņā ar Ministru kabineta 2010.gada 22.novembra rīkojumā Nr.676 „Par Reģionālās attīstības un pašvaldību lietu ministrijas likvidācijas nodrošināšanu”līdz2010.gada 31.decembrim tiek likvidēta RAPLM un pievienota Vides ministrijai un ar 2011.gada 1.janvāri Vides ministrija ir RAPLM funkciju, pārvaldes uzdevumu, tiesību, saistību, mantas, finanšu līdzekļu, lietvedības un arhīva pārņēmēja, Vides aizsardzības un reģionālās attīstības (turpmāk – VARAM) ir sagatavojusi Ministru kabineta noteikumu projektu „Noteikumi par darbības programmas „Infrastruktūra un pakalpojumi” papildinājuma 3.2.2.2.aktivitāti „Publisko interneta pieejas punktu attīstība”” (turpmāk – Ministru kabineta noteikumu projekts), kura pielikumā ir iekļauti projektu iesniegumu vērtēšanas kritēriji. Saskaņā ar Ministru prezidenta 2011.gada 1.marta rezolūciju Nr.12/SAN-310 Ministru kabineta noteikumu projekta sagatavošanas termiņš ir 2011.gada 31.marts.  Projektu iesniegumu vērtēšanas kritēriji 3.2.2.2.aktivitātei tika apstiprināti Eiropas Savienības fondu uzraudzības komitejā 2010.gada 9.martā (lēmums Nr.L-2010/5). |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Ministru kabineta noteikumu projekts nosaka kārtību, kādā īsteno 3.2.2.2.aktivitāti.  Aktivitātes īstenošanas veids ir ierobežota projektu iesniegumu atlase.  Ministru kabineta noteikumu projekts nosaka projektu iesniegumu vērtēšanas kritērijus, projekta minimālo un maksimālo attiecināmo izmaksu kopsummu, projekta iesnieguma veidlapu, projektu iesniegumu atlases un vērtēšanas kārtību, lēmuma par projekta iesnieguma apstiprināšanu vai noraidīšanu pieņemšanas un paziņošanas kārtību, projektu īstenošanas noteikumus, projektu iesniegumu vērtēšanas kritērijus, prasības projekta iesniedzējam, atbildīgo iestādi un sadarbības iestādi, kompetences sadalījumu starp šīm iestādēm un sadarbības kārtību, kā arī atbildīgās iestādes un sadarbības iestādes funkcionālās padotības formu.  3.2.2.2.aktivitātes mērķis ir paaugstināt piekļuves iespējas internetam pēc iespējas plašākām sabiedrības grupām, veicinot piekļuvi publiskās pārvaldes un komercsabiedrību piedāvātajiem elektroniskajiem u.c. pakalpojumiem un informācijai, lai veicinātu iedzīvotāju iekļaušanos sabiedrības sociālajos, ekonomiskajos un kultūras procesos un uzlabotu viņu dzīves kvalitāti.  Saskaņā ar darbības programmas „Infrastruktūra un pakalpojumi” papildinājumā noteikto kopējais aktivitātei pieejamais finansējums ir 3 000 000 lats, tai skaitā Eiropas Reģionālās attīstības fonda finansējums 2 550 000 latu un pašvaldību budžeta finansējums 450 000 latu. |
| 5. | Projekta izstrādē iesaistītās institūcijas | Nav. |
| 6. | Iemesli, kādēļ netika nodrošināta sabiedrības līdzdalība | Ņemot vērā, to, ka 3.2.2.2.aktivitāte tiek īstenota ierobežotas projektu iesniegumu atlases veidā, sabiedrības līdzdalība nebija nepieciešama. |
| 7. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Latvijas iedzīvotāji (2 miljoni) un citi publisko interneta pieejas punktu lietotāji. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms. |
| 3. | Tiesiskā regulējuma finansiālā ietekme | Nav attiecināms. |
| 4. | Tiesiskā regulējuma nefinansiālā ietekme | Nav attiecināms. |
| 5. | Administratīvās procedūras raksturojums | Nav attiecināms. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2011.gads** | | Turpmākie trīs gadi (tūkst. latu) | | |
| **2012.g.** | **2013.g.** | **2014.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **0** | **0** | **1275,00** | **1275,00** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 275,00 | 1275,00 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** | **0** | **0** | **1 517,28** | **1 543,20** | **86,40** |
| 2.1. valsts pamatbudžets | 0 | 0 | 1 275,00 | 1 275,00 | 0 |
| 2.1.1. avansa maksājumi |  |  | 1 275,00 | 1 275,00 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 242,28 | 268,20 | 86,40 |
| **3. Finansiālā ietekme:** | **0** | **0** | **-242,28** | **-268,20** | **-86,40** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | -242,28 | -268,20 | -86,40 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Aktivitātes īstenošanai paredzēti 3 000 000 latu, no kuriem 2 550 000 latu ir Eiropas Reģionālās attīstības fonda finansējums, bet 450 000 latu – pašvaldību budžeta finansējums. Plānots, ka nepieciešamais finansējums aktivitātes īstenošanai tiks apgūts 2012. un 2013.gadā, un gadā nepieciešamais finansējums avansā no valsts budžeta būs 1 275 000 latu, kuri tiks atmaksāti valsts budžetā no Eiropas Reģionālās attīstības fonda.  Pašvaldību budžeta izdevumi sastāv no interneta pieslēguma abonēšanas izmaksām un publisko interneta pieejas punktu ierīkošanas izmaksām (telpu iekārtošana, telpu noma, darba vides nodrošināšana u.c. izmaksām), kuras nav iespējams precīzi aprēķināt, pirms nav veikts pētījums par aktivitātes īstenošanas aspektiem. Interneta pieslēguma abonēšanas izmaksas aprēķinātas pieņemot, ka abonēšanas cena mēnesī ir vidēji 18 latu par 10 Mbit/s ātru savienojumu. Pieņemot, ka tiks izveidoti jauni 350 līdz 400 interneta pieejas punkti, pašvaldību izdevumi gadā nebūs lielāki par 86 400 latu. Pieņemts, ka 2012 gadā abonēšanas maksa būs 20%, bet 2013.gadā – 50% no kopējās pašvaldību abonēšanas maksas.  Precizētā finansiālā ietekme būs aprēķināma pēc projekta iesnieguma iesniegšanas, kas parādīs netiešo ietekmi uz valsts budžetu, ņemot vērā iedzīvotāju aktīvāku e-pakalpojumu izmantošanu. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. | | | | |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | VARAM ir sagatavojusi iesniegšanai Ministru kabinetā grozījumus darbības programmas „Infrastruktūra un pakalpojumi” papildinājumā, lai nodrošinātu, ka Ministru kabineta noteikuma projekts atbilst darbības programmas „Infrastruktūra un pakalpojumi” papildinājumā noteiktajam. |
| 2. | Cita informācija | Nav attiecināms. |

|  |  |  |
| --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | |
| 1. | Saistības pret Eiropas Savienību | Padomes 2006.gada 11.jūlija Regula (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999. |
| 2. | Citas starptautiskās saistības | Nav attiecināms |
| 3. | Cita informācija | Ar Ministru kabineta noteikumu projektu tiks nodrošināta Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999, 93.panta 1. un 2.punktā minētā principa izpilde aktivitātes un projektu līmenī. |

|  |  |  |  |
| --- | --- | --- | --- |
| 1.tabula  Tiesību akta projekta atbilstība ES tiesību aktiem | | | |
| A | B | C | D |
| Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999, 93.panta 1.punkts | Noteikumu projekta 7.3. apakšpunkts.  Noteikumu projekta 8.14.apakšpunkts. | A ailē minētās Eiropas Savienības tiesību normas ieviestas pilnībā | B ailē minētās noteikumu projekta normas ir atbilstošas Eiropas Savienības tiesību aktiem. |
| Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999, 93.panta 2.punkts | Noteikumu projekta 7.3. apakšpunkts.  Noteikumu projekta 8.14.apakšpunkts. | A ailē minētās Eiropas Savienības tiesību normas ieviestas pilnībā | B ailē minētās noteikumu projekta normas ir atbilstošas Eiropas Savienības tiesību aktiem. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | Nav attiecināms. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav. | | |
| Cita informācija | Nav. | | |

|  |  |  |
| --- | --- | --- |
| 2.tabula  Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem  Pasākumi šo saistību izpildei | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav attiecināms. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Nav. | Nav. |
| Iekļauj informāciju atbilstoši instrukcijas 58.1.apakšpunktā noteiktajam | Nav. | Nav. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav. | |
| Cita informācija | Nav. | |

|  |
| --- |
| Anotācijas III, IV, VI un VII sadaļas – nav attiecināmas. |

Iesniedzējs:

Vides aizsardzības un reģionālās attīstības ministrs R.Vējonis

Vizē:

Valsts sekretārs G.Puķītis

20.09.2011 12:41

1722

I.Briņķe

67770326, Ieva.Brinke@varam.gov.lv